Veidi huvitavat lugemist:    Majandusministeeriumi veebis on kättesaadav 31. märtsi ehk suhteliselt värske Eesti teadus- ja arendustegevuse ning innovatsiooni strateegia   . IKT on seal jätkuvalt suure tähtsusega ala, mille kohta pakutakse välja ka mitmeid riiklikke toetusmeetmeid. Tegu on tööversiooniga, seega nähtavasti veel areneva dokumendiga.    Teine huvitav dokument on IBS'i ja Marek Tiitsu, Rainer Katteli ning Tarmo Kalveti raamat  .  Marek Tiitsu sõnul kirjeldab see suurte tegijate IT, bio ja nanotehnoloogia alaseid pikemaajalisi visioone ja spekuleerib selles kontekstis Eesti võimalike arengustrateegiate teemal.    Kuna Eesti "Infopoliitika Põhialused 2004-2006" lõpeb käesoleva aastaga siis on Majandus- ja Kommunikatsiooniministeerium välja töötamas uut infopoliitikat. Uue strateegilise dokumendi ­­- "Eesti Infoühiskonna Arengukava" - ulatus on nende sõnul laiem kui senisel poliitikal, käsitledes lisaks eValitsemisele ka  teadmistepõhise majanduse arendamisega seotud küsimusi ning IKT kasutamist sotsiaalse kaasatuse ning demokraatia suurendamiseks. Järgmine nädal toimub sel teemal ka RISO ja IT-inimeste ümarlaud.